Planerne om et maritimt oplevelsescenter ved Limfjordsmuseet i Løgstør er kommet ud i et gevaldigt økonomisk uvejr. En licitation på byggeriet onsdag blev langt dyrere end beregnet. Limfjordsmuseet havde regnet med at skulle bruge seks millioner kroner til byggeriet af centret. Men licitationen viste, at håndværkerne skal have 8,8 mio. kr. for at bygge det omkring 600 kvadratmeter store center. - Prisen betyder, at vi skal have kigget meget alvorligt på både muligheden for at skaffe flere penge, eller skære i byggeriet, siger formanden for Limfjordsmuseet Henrik Hvass til Nordjyske Stiftstidende.

Opsummering:
Oplevelsescenter i Løgstør langt dyrere end ventet